**LĪGUMS PAR DEPOZĪTA IEPAKOJUMA PIEŅEMŠANU NO KLIENTA**

**DIO Līguma Nr.** Click or tap here to enter text.

2022. g. Click or tap here to enter text.

**SIA “Depozīta Iepakojuma Operators”**, reģistrācijas Nr.44103146177 (turpmāk - DIO), kuru pārstāv Gatis Galejs, kurš rīkojas uz pilnvaras pamata, no vienas puses,

un

Click or tap here to enter text. reģistrācijas Nr. Click or tap here to enter text., juridiskā adrese Click or tap here to enter text. (turpmāk - **Klients**), kuru pārstāv Click or tap here to enter text. Click or tap here to enter text., kurš rīkojas saskaņā ar Click or tap here to enter text., no otras puses,

(turpmāk tekstā katra atsevišķi saukta **Puse**, un abas kopā – **Puses)**

**ŅEMOT VĒRĀ, KA:**

1. DIO ir ieguvis tiesības kļūt par depozīta sistēmas operatoru Latvijā tiesību aktos noteiktajā kārtībā un 2021.gada 14.janvārī noslēdzis līgumu ar Valsts vides dienestu par iepakojuma depozīta sistēmas ieviešanu;
2. Klientam, kas sniedz ēdināšanas, viesmīlības, telpu izīrēšanas, konferenču organizēšanas vai veic cita veida darbību, un nav obligāti jāpiedalās depozīta iepakojuma sistēmā, tomēr tā rīcībā nonāk izlietotais depozīta iepakojums, kuru tas vēlas nodot DIO apsaimniekošanai depozīta sistēmas ietvaros,

tāpēc puses ir noslēgušas šo Līgumu par sadarbību depozīta sistēmā un Depozīta iepakojuma savākšanu (turpmāk - **Līgums**):

**1.  LĪGUMĀ IZMANTOTIE TERMINI**

Līgumā šādiem ar lielo sākuma burtu rakstītajiem jēdzieniem ir turpmāk norādītā nozīme un/vai konkrēts saturs, un tie šādi tiek attiecīgi interpretēti, izņemot, ja konteksts nepārprotami nosaka citādi un/vai Līgumā ir noteikts citādi:

|  |  |
| --- | --- |
| * 1. **Depozīta sistēma** | Izlietotā dzērienu depozīta iepakojuma pieņemšana no galalietotāja, šķirošana, pārvadāšana, uzglabāšana, pārstrāde vai sagatavošana atkārtotai izmantošanai atbilstoši tā sākotnējam uzdevumam, kā arī minēto darbību plānošana un organizēšana. |
| * 1. **Depozīta iepakotājs** | Pakalpojuma sniedzējs, preces ražotājs vai izplatītājs, kas Latvijā laiž tirgū dzērienus depozīta iepakojumā, un kurš ir noslēdzis līgumu ar DIO par dalību depozīta sistēmā un kura Depozīta iepakojums ir reģistrēts Reģistrā. |
| * 1. **Depozīta zīme** | Depozīta sistēmas speciālā norāde, kas apliecina depozīta sistēmas piemērošanu Vienreizlietojamam iepakojumam vai Atkārtoti lietojamam iepakojumam. |
| * 1. **Depozīta maksa** | Normatīvajos aktos noteiktā naudas summa, kuru Klients samaksā par Depozīta iepakojumu dzērienu iegādes brīdī un kura tiek atmaksāta Klientam, kad tas ir atgriezis Depozīta iepakojumu DIO. |
| * 1. **Depozīta iepakojums** | Depozīta iepakotāju, kuri noslēguši Līgumu ar DIO, tirgū Latvijā laisto dzērienu vienreiz un atkārtoti lietojamais dzērienu iepakojums, kuram piemēro depozīta sistēmu saskaņā ar vides aizsardzības normatīvajiem aktiem un kas ir reģistrēts Reģistrā. Jēdziens “Depozīta iepakojums” šī Līguma izpratnē cita starpā ir jāinterpretē, ņemot vērā Līguma 3.2. punkta noteikumus. |
| * 1. **Reģistrs** | DIO informācijas sistēma (datubāze), kurā tiek reģistrēts Depozīta iepakojums. |
| * 1. **Vienreizlietojamais iepakojums** | Depozīta iepakojums, kurš saskaņā ar piemērojamām tiesību aktu normām tiek uzskatīts par vienreizlietojamu un kuru pēc pieņemšanas DIO nodod pārstrādei, tai skaitā, vienreizlietojamais stikla iepakojums. |
| * 1. **Atkārtoti lietojamais iepakojums** | Depozīta iepakojums, kas ir projektēts, izstrādāts un laists tirgū, lai aprites ciklā to pārvietotu vai nodrošinātu tā izmantošanu vairākkārt, to atkārtoti piepildot vai izmantojot tam pašam nolūkam, kādam tas sākotnēji paredzēts. Atkārtoti lietojamais iepakojums iedalās **Universālajā iepakojumā** un **Individuāla dizaina iepakojumā**. |
| * 1. **Universālais iepakojums** | Universālās (tā sauktās BBH tipa) atkārtoti lietojamās stikla pudeles, kuras savu produktu iepildīšanai izmanto vairāki Depozīta iepakotāji. |
| * 1. **Individuāla dizaina iepakojums** | Individuāla dizaina atkārtoti lietojamas stikla pudeles, kuras savu produktu iepildīšanai un tirgū laišanai izmanto konkrēts Depozīta iepakotājs.  **Piezīme:** DIO ir vienojies ar Depozīta iepakotājiem, ka tas Depozīta iepakotājs, kurš laiž tirgū Individuāla dizaina iepakojumu, pats organizē attiecīgā iepakojuma savākšanu no Iepakojuma savākšanas vietām, kā arī Depozīta maksas (normatīvajos aktos noteiktajā apmērā) samaksu Klientam, slēdzot attiecīgu līgumu ar Klientu, **izņemot gadījumos, ja šie iepakojumi Savākšanas vietās atbilstoši Rokasgrāmatas prasībām tiek šķiroti Vienreizlietojamā stikla iepakojuma maisos. Šādos gadījumos DIO organizē iepakojuma savākšanu un norēķinus ar Klientu tāpat kā attiecībā uz Vienreizlietojamo stikla iepakojumu.** |
| * 1. **Rokasgrāmata** | Instrukciju, prasību, specifikāciju (kopā ar turpmākajiem grozījumiem un papildinājumiem) kopums, kas publicēts DIO tīmekļa vietnē [www.depozitapunkts.lv](http://www.depozitapunkts.lv) un ir šī Līguma daļa, kā arī nosaka prasības Depozīta iepakojumiem, to marķēšanai, Transportēšanas materiālu pasūtīšanai, Depozīta iepakojumu sagatavošanu transportēšanai un transportēšanai. Pretrunu gadījumā starp Līguma un Rokasgrāmatas noteikumiem, puses ievēro Līguma noteikumus. |
| * 1. **Prasībām neatbilstošs iepakojums** | Iepakojums, kas nav marķēts ar Depozīta zīmi, svītrkodu (vai svītrkods ir bojāts tā, ka Depozīta iepakojumu nevar identificēt) un/vai iepakojums, uz kuru saskaņā ar tiesību normām neattiecas Depozīta sistēma, un/vai iepakojums nav reģistrēts Reģistrā vai ir dzēsts no Reģistra, un/vai neatbilst citām Līgumā un/vai Rokasgrāmatā noteiktajām prasībām. Par prasībām neatbilstošu uzskata arī Vienreizlietojamo iepakojumu, kas ir iepakots un/vai sašķirots, neievērojot Līgumā un/vai Rokasgrāmatā izklāstītās prasības.  Skaidrības labad tiek norādīts, ka Klienta nodotais saplīsušais Vienreizlietojamais stikla iepakojums, kuru saskaņā ar Līguma 6.2. punkta noteikumiem var saskaitīt un/vai identificēt Šķirošanas centrā, netiks uzskatīts par Prasībām neatbilstošu iepakojumu, savukārt atkārtoti lietojamais stikla iepakojums, kurš kļūdaini ievietots citam Depozīta iepakojumam paredzētajā transportēšanas maisā, tiek uzskatīts par Prasībām neatbilstošu iepakojumu. |
| * 1. **Transportēšanas materiāli** | Transportēšanas materiāli ir paredzēti Vienreizlietojamā iepakojuma un Universālā iepakojuma uzglabāšanai Iepakojuma savākšanas vietā un transportēšanai no Iepakojuma savākšanas vietas uz Šķirošanas centru.  Vienreizlietojamā iepakojuma transportēšanas materiālus nodrošina DIO un tie ir sekojoši:   * 1. caurspīdīgie maisi (ražošanas materiāls LDPE (70 % un no otrreizējām izejvielām)); lielie maisi, kas nav mazāki par 0,065 x 910 x 1500 (biezums, platums, garums, mm); mazie maisi, kas nav mazāki par 0,065 x 750 x 750 (biezums, platums, garums, mm);   2. maisu noslēgšanas (aizdares) materiāli;   3. maisu marķēšanai paredzētās uzlīmes („**uzlīmes**”), kuras izmanto, iesaiņojot Depozīta iepakojumu, kuru Klients pieņēmis un nodod DIO. |
|  | Universālā iepakojuma Transportēšanas materiāli ir sekojoši:   * 1. Kastes – izmērs 400x300x2900mm, plastmasas kaste, 20 pudeļu ietilpība;   2. Paletes – izmērs 1200x800x144mm, atbilstoši ECR Baltic izstrādātā standarta, kas pieejams <http://www.ecr-baltic.org/eurpallets/>.   Universālā iepakojuma transportēšanai uz Šķirošanas centru tiek izmantotas tās pašas kastes un paletes, kurās Depozīta iepakotājs piegādā Klientam dzērienus Universālajā iepakojumā (detalizēta Universālā iepakojuma Transportēšanas materiālu aprite atrunāta Līguma 3.pielikumā). Gadījumā, ja ar Depozīta iepakotāja piegādātajām kastēm un paletēm Klientam nav pietiekoši, lai iepakotu transportēšanai visu Universālo iepakojumu, DIO pēc Klienta pieprasījuma Līgumā noteiktajā kārtībā nodrošina papildus kastes un paletes. |
| * 1. **Iepakojuma savākšanas vieta** | Klienta norādīta Iepakojuma savākšanas vieta, kas sniedz ēdināšanas, viesmīlības, telpu izīrēšanas, konferenču organizēšanas vai veic cita veida darbību. |
| * 1. **Pārvadātājs** | DIO ieceltā persona, kura īsteno Depozīta iepakojuma pārvadāšanu no Iepakojuma savākšanas vietas (-ām) uz Šķirošanas centru, kā arī Transportēšanas materiālu piegādāšanu Klientam. Pārvadātājs var būt arī Klients vai tā nolīgta persona, ja DIO un Klients atsevišķi rakstveidā vienojas par Depozīta iepakojuma pārvadāšanas pakalpojumiem. |
| * 1. **Šķirošanas centrs** | Vieta, kurā DIO nodrošina centralizētu Depozīta iepakojuma savākšanu, uzskaiti, šķirošanu un sagatavošanu pārstrādei. |
| * 1. **Grafiks** | Starp pusēm var tik izstrādāts un saskaņots Depozīta iepakojuma savākšanas un Transportēšanas materiālu piegādes plāns iepakojuma savākšanas vietās, kurš balstīts uz plānotajiem Depozīta iepakojuma pieņemšanas apjomiem attiecīgajā Iepakojuma savākšanas vietā. Grafiks tiek skaņots elektroniski, nosūtot uz Līguma Pielikumā Nr.4 “Pušu kontaktinformācija” norādītajām Grafika saskaņošanai norādītajām Pušu e-pasta adresēm (var nebūt elektroniski parakstīts). Ja apjomi ir neregulāri vai grafiks nav saskaņots, iepakojuma savākšana notiek pēc Klienta pieteikuma atbilstoši šī līguma noteikumiem. |
| Citi Līgumā lietotie jēdzieni jāsaprot tā, kā tie definēti Iepakojuma likumā, Ministru kabineta 2020. gada 11. augusta noteikumos Nr. 519 “Depozīta sistēmas darbības noteikumi”, Atkritumu apsaimniekošanas likumā, Dabas resursu nodokļa likumā un citos iepakojuma apsaimniekošanu regulējošajos tiesību aktos, kas ir spēkā Līguma noslēgšanas dienā. | |

1. **LĪGUMA PRIEKŠMETS, PUŠU PIENĀKUMI UN TIESĪBAS**
   1. Saskaņā ar Līguma noteikumiem un kārtību Klientam ir tiesības atdot atpakaļ DIO Depozīta iepakojumu, kas rodas Klienta darbības rezultātā, apņemoties ievērot šajā Līgumā noteiktos pienākumus, bet DIO, saskaņā ar Līguma noteikumiem un kārtību, apņemas pieņemt Klienta savākto depozīta iepakojumu un samaksāt Depozīta maksu par faktiski saņemto Depozīta iepakojumu.

Katrai Pusei ir tiesības Līguma izpildes nolūkā nolīgt trešās personas, bet par Līguma pienācīgu izpildi otrai Pusei katra Puse ir atbildīga pati.

Ņemot vērā, ka Klientam nav pienākuma piedalīties depozīta sistēmā, Pusēm nav savstarpēju saistību, izņemot Līgumā paredzētās saistības (t. i., kas ietver Depozīta iepakojuma atdošanu DIO un Depozīta maksas atdošanu Klientam saskaņā ar Līguma noteikumiem un kārtību).

* 1. Puses vienojas, ka Līgums ir piemērojams tikai tām Iepakojuma savākšanas vietām, par kurām (tostarp izmaiņām tajās) Klients ir paziņojis DIO saskaņā ar Līguma 2.4.1. punktā noteikto kārtību, un attiecīgi šādas Iepakojuma savākšanas vietas (tostarp izmaiņas tajās) ir paredzētas saskaņotajā Grafikā (Līguma 4.4. punkts). Iepakojuma savākšanas vietas dzēšana no Iepakojuma savākšanas vietu saraksta izbeidz Līguma spēkā esību un piemērošanu tikai attiecībā uz šādu Iepakojuma savākšanas vietu, un tas nevar būt par pamatu Līguma izbeigšanai un/vai tā atzīšanai par spēkā neesošu pilnā apmērā.
  2. DIO apņemas atbilstoši Līguma noteikumiem:
     1. nodrošināt Iepakojuma savākšanas vietu ar Transportēšanas materiāliem, kas pasūtīti saskaņā ar Līgumā un Rokasgrāmatā noteikto kārtību, kā arī nodrošināt, ka šie materiāli ir kvalitatīvi un piemēroti attiecīgā veida (atbilstoši izstrādājuma materiālam) Depozīta iepakojuma iepakošanai un pārvadāšanai. Transportēšanas materiāli Vienreizlietojamam iepakojumam tiek nodrošināti bez maksas. Transportēšanas materiāli Universālajam iepakojumam tiek nodrošināti 3. pielikumā atrunātajā kārtībā;
     2. nodrošināt katru Iepakojuma savākšanas vietu ar diviem maisu turētājiem, kas atvieglo Depozīta iepakojuma pieņemšanu un ievietošanu maisos, ja Klients šādu aprīkojumu pasūta;
     3. glabāt un nodot Klientam Līgumā noteikto informāciju un datus;
     4. sadarboties ar Klientu, lai nodrošinātu Depozīta sistēmas pienācīgu darbību un citu Līgumā noteikto saistību izpildi;
     5. uzskaitīt no Klienta pieņemto Vienreizlietojamo un Universālo iepakojumu;
     6. uzskaitīt Klientam nodotos Transportēšanas materiālus un pēc Klienta pieprasījuma ne vēlāk kā 5 (piecu) darba dienu laikā iesniegt šos uzskaites dokumentus un informāciju, kas pamato Klientam sniegto datu pareizību;
     7. izpildīt citas DIO Līgumā noteiktās saistības.
  3. Klients apņemas:
     1. Līguma parakstīšanas dienā iesniegt DIO informāciju par Iepakojuma savākšanas vietām, no kurām būs nepieciešams veikt iepakojuma savākšanu, aizpildot Līguma 1. pielikumu.
     2. Informēt DIO ne vēlāk kā 5 (piecas) kalendārās dienas pirms izmaiņām 1.pielikumā sniegtajās ziņās saistībā ar Iepakojuma savākšanas vietām (tostarp, bet ne tikai par Iepakojuma savākšanas vietas paredzēto atvēršanu, slēgšanu, tostarp īslaicīgu slēgšanu (piemēram, remontdarbu dēļ), kontaktpersonas un/vai tās kontaktinformācijas maiņu utt.);
     3. nodrošināt, ka Līgumā noteiktajā kārtībā DIO tiek nodots Klienta īpašumā esošais Depozīta iepakojums un ka tie atbilst Līgumā noteiktajām prasībām, tostarp Depozīta iepakojumu šķirošanas un iesaiņošanas prasībām;
     4. izpildīt citas šajā Līgumā noteiktās saistības Klientam.
     5. Ja Klientam rodas saprātīgi pamatotas šaubas par Līguma 7.6. punktā norādītajā DIO mēneša pārskatā norādīto datu, Šķirošanas centrā saņemto Vienreizlietojamā iepakojuma un Universālo iepakojuma uzskaites un/vai identifikācijas datu pareizību (izņemot gadījumus, kas saistīti ar stikla iepakojuma saplīšanas procentu, kas jāpārskata saskaņā ar Līguma 7.4. punktu), DIO 15 (piecpadsmit) darba dienu laikā pēc Klientam motivēta un pamatota, rakstiska pieprasījuma iesniedz Klientam informāciju, uz kuras pamata sagatavoti mēneša pārskati.

1. **PRASĪBAS NODODAMAJAM DEPOZĪTA IEPAKOJUMAM, TĀ ŠĶIROŠANAI UN IESAIŅOŠANAI** 
   1. Klients apņemas nodrošināt, ka DIO nododamais Vienreizlietojamais iepakojums un Universālais iepakojums atbilst visām turpmāk norādītajām prasībām:
      1. Depozīta iepakojums ir tukšs;
      2. Vienreizlietojamos iepakojumus var vizuāli identificēt pēc to formas – iepakojums nav deformēts un/vai saspiest un/vai saplacināts;
      3. Universālais iepakojums nav bojāts;
      4. Depozīta iepakojumam jābūt marķētam ar svītrkodu, kas reģistrēts DIO Reģistrā, turklāt kodam jābūt neskartam, proti, izlasāmam un derīgam Depozīta iepakojuma identificēšanai un uzskaiteiŠķirošanas centrā;
      5. Depozīta iepakojumam jābūt marķētam ar Depozīta zīmi, turklāt tai jābūt skaidri redzamai (t. i., pēc atzīmes var identificēt Vienreizlietojamo iepakojumu un Atkārtoti lietojamo iepakojumu);
      6. tie ir sašķiroti un iepakoti atsevišķos un atbilstīgi marķētos maisos vai kastēs (atkarībā no Depozīta iepakojuma materiāla) saskaņā ar Līgumā un Rokasgrāmatā noteiktajām prasībām;
      7. tie atbilst citām Līgumā un Rokasgrāmatā noteiktajām prasībām.
   2. Puses vienojas, ka 3.1.punktā minētais neierobežo DIO tiesības Depozīta iepakojumu atzīt par Prasībām neatbilstošu iepakojumu, pamatojoties uz Līguma 6.2. punkta noteikumiem.
   3. Klients saskaņā ar Līgumā un Rokasgrāmatā noteiktajām prasībām nodrošina, ka:
      1. Vienreizlietojamais iepakojums tiek sašķirots un iesaiņots atsevišķos maisos (atkarībā no Depozīta iepakojuma materiāla), tos atbilstoši marķējot;
      2. Universālais iepakojums tiek sašķirots pa formām un ievietots Universālā iepakojuma transportēšanas kastēs.
   4. Klients aizver sašķirotā Depozīta iepakojuma maisus ar šo maisu noslēgšanas materiāliem un tos marķē ar uzlīmēm (saskaņā ar Rokasgrāmatā noteiktajām prasībām un izmantojot no DIO saņemtos Transportēšanas materiālus. Universālā iepakojuma kastes Klients pilnībā piepilda (katrā kastē 20 Universālā iepakojuma pudeles).
   5. Transportēšanas materiālus Klientam Pārvadātājs piegādā Grafikā noteiktajā biežumā un uz Grafikā norādītajām vietām. Transportēšanas materiālus DIO Klientam nodod ar Transportēšanas materiālu pieņemšanas-nodošanas aktu, kravas pavadzīmi vai citu līdzvērtīgu dokumentu, ko parakstījis Klients un Pārvadātājs (vai DIO). Pirmreizējo Vienreizlietojamā iepakojuma Transportēšanas materiālu apjomu plāno un piegādā DIO, bet turpmāko apjomu plāno un pasūta Klients.
   6. Ja no Klienta neatkarīgu apstākļu dēļ tā pasūtītie Transportēšanas materiāli nav piegādāti Grafikā norādītajā piegādes vietā un laikā, vai Līguma 3.7.2. punktā norādītajā gadījumā – šajā punktā norādītajā termiņā, Klientam līdz brīdim, kamēr DIO vai Pārvadātājs piegādā Transportēšanas materiālus, ir tiesības iepakot Depozīta iepakojumu maisos un/vai kastēs, kas nav saņemti no DIO, ja tie atbilst Līguma un Rokasgrāmatas prasībām. Šajā punktā noteiktais neatbrīvo DIO no pienākuma piegādāt pasūtītos Transportēšanas materiālus un neizslēdz DIO atbildību saskaņā ar Līguma 8.3. punktu.
   7. Ja Klientam nav pietiekami daudz Transportēšanas materiālu un trūkstošais daudzums ir jāsaņem agrāk nekā Klients veicis pasūtījum:
      1. Klients pēc saviem ieskatiem var Šķirošanas centrā paņemt trūkstošos Transportēšanas materiālus, par to iepriekš informējot DIO un vienojoties par Transportēšanas materiālu paņemšanas laiku;
      2. Klients var iesniegt DIO pieprasījumu par trūkstošo Transportēšanas materiālu piegādi. Šajā gadījumā DIO piegādā Klienta norādītos Transportēšanas materiālus norādītajā Iepakojuma savākšanas vietā ne vēlāk kā 3 (trīs) darba dienu laikā no pieprasījuma saņemšanas dienas, un Klients atlīdzina DIO faktiskos piegādes izdevumus par Transportēšanas materiālu piegādi uz attiecīgo Iepakojuma savākšanas vietu.
   8. Klientam nodotā Vienreizlietojamā iepakojuma Transportēšanas materiālu īpašumtiesības pieder DIO, un tas nodod Klientam šo materiālu lietojuma tiesības tikai Līgumā noteikto saistību izpildei. Klientam nodotā Universālā iepakojuma Transportēšanas materiālu īpašumtiesības pāriet Klientam pēc tam, kad ir veikta samaksa par šiem Transportēšanas materiāliem Līgumā noteiktā kārtībā.
   9. Klients apņemas no DIO (Pārvadātāja) saņemtos Transportēšanas materiālus izmantot tikai šajā Līgumā noteikto saistību izpildei, un tam nav tiesību nodot šos materiālus trešajām personām un/vai izmantot citiem mērķiem, kas nav Līgumā noteikto saistību izpilde.
   10. Pēc DIO pieprasījuma Klients apņemas termiņā, kas nedrīkst būt īsāks par 5 (piecām) darba dienām, atdot DIO saskaņā ar Līgumu Klientam nodotos neizmantotos Vienreizlietojamā iepakojuma Transportēšanas materiālus. Puses vienojas, ka iepriekšminēto prasību var iesniegt ne biežāk kā vienu reizi kalendārajā gadā, izņemot Līguma izbeigšanas gadījumu (Līguma 10.2. punkts). Ja Klients nenodod Vienreizlietojamā iepakojuma Transportēšanas materiālus šajā punktā noteiktajā termiņā, Klientam saskaņā ar Līguma 8.2. punktu ir jāsamaksā DIO līgumsods. Klientam nebūs pienākums maksāt līgumsodu, ja neatdoto Vienreizlietojamā iepakojuma Transportēšanas materiālu daļa nepārsniedz 6 % (sešus procentus) no visa Klientam gada laikā nodotā Vienreizlietojamā iepakojuma Transportēšanas materiālu daudzuma.
2. **DEPOZĪTA IEPAKOJUMA NODOŠANA PĀRVADĀTĀJAM** 
   1. Klienta pienākums nodot Vienreizlietojamo iepakojumu un Universālo iepakojumu DIO tiek uzskatīts par pienācīgi izpildītu, un nodotā Depozīta iepakojuma nozaudēšanas un/vai sabojāšanas risks pāriet DIO brīdī, kad Klients nodod sašķiroto un iesaiņoto Vienreizlietojamo iepakojumu un Universālo iepakojumu Pārvadātājam. Depozīta iepakojuma piegāde Pārvadātājam tiek noformēta ar pieņemšanas-nodošanas aktu, kravas pavadzīmi vai citu līdzvērtīgu dokumentu, kuru paraksta Pārvadātājs un Klients (**“Nodošanas akts Pārvadātājam**”). Puses piekrīt, ka līdzvērtīgs dokuments var tikt sagatavots un parakstīts elektroniski Pārvadātāja IT sistēmā.
   2. DIO apņemas organizēt saskaņā ar šajā Līgumā un Rokasgrāmatā noteiktajām prasībām sašķirotā un iesaiņotā Vienreizlietojamā iepakojumā un Universālā iepakojuma transportēšanu no Iepakojuma savākšanas vietām. DIO ir tiesības pēc saviem ieskatiem izvēlēties un nolīgt Pārvadātāju(-s), ņemot vērā Līguma 4.11. punkta noteikumus.
   3. Klients sniedz DIO (vai pēc DIO norādījuma Pārvadātājam) informāciju, kas nepieciešama, lai organizētu Depozīta iepakojuma nodošanu Pārvadātājam un DIO.
   4. Vienreizlietojamā iepakojuma un Universālā iepakojuma izvešana no Iepakojuma savākšanas vietām notiek saskaņā ar Klienta un Pārvadātāja saskaņoto Grafiku, kur šajā saskaņošanas procesā DIO ir starpnieka statusā vai 5 darba dienu laikā pēc Klienta izvešanas pieteikuma saņemšanas DIO pienākums nodrošināt Depozīta iepakojuma izvešanu ir tikai tad, ja Iepakojuma savākšanas vietā izvešanas laikā atbilstoši Grafikam ir sakrāti vismaz 8 (astoņi) maisi, kuros iesaiņots šķirotais Vienreizlietojamais iepakojums (**„maisi”**), izņemot, ja Grafikā attiecībā uz Iepakojuma savākšanas vietu paredzēts mazāks maisu skaits (**„minimālais maisu skaits”**). Vienam piepildītam Vienreizlietojamā iepakojuma maisam ir pielīdzināmas 3 (trīs) pilnībā piepildītas Universālā iepakojuma transportēšanas kastes (“**kastes**”). Grafikā ir jānorāda Depozīta iepakojuma nodošanas biežums Pārvadātājam (tostarp speciālie izvešanas termiņi saskaņā ar Līguma 4.6.1. punktu), piegādes laiks (diena), konkrēta vieta, saziņa un sadarbības starp Pārvadātāju un Klientu kārtība. Ja nav grafika, Klients depozīta iepakojuma apjomu, pienemšanas vietas adresi, saziņu norāda pieteikumā, kuru nosūta uz Pārvadātāja e-pastu.

Pēc Klienta pieprasījuma DIO pielāgo Grafiku, ja Iepakojuma savākšanas vietā sistemātiski, veicot izvešanu saskaņā ar Grafiku, tiek pieņemti vairāk kā 15 (piecpadsmit) maisi.

* 1. Depozīta iepakojuma izvešana no Iepakojuma savākšanas vietas tiek organizēta sekojoši:
     1. pirms došanās uz Iepakojuma savākšanas vietu, DIO un/vai Pārvadātājam ir tiesības pa tālruni sazināties ar Iepakojuma savākšanas vietas pārstāvi un saņemt no viņa informāciju par konkrētajā brīdī (tālruņa sarunas laikā) uzkrāto izvedamo maisu skaitu;
     2. Pārvadātājam ir tiesības neizvest Depozīta iepakojumu Grafikā norādītajā laikā, ja izvešanas laikā Iepakojuma savākšanas vietā uzkrāto maisu skaits ir mazāks par minimālo maisu skaitu vai saņemta informācija no Iepakojuma savākšanas vietas pārstāvja, ka izvešana nav nepieciešama citu iemeslu dēļ. Puses saprot, ka Līguma 4.5.1. punktā norādītajā laikā Iepakojuma savākšanas vietas pārstāvis informēs DIO un/vai Pārvadātāju par konkrētajā brīdī uzkrāto maisu skaitu (kas var būt mazāks par minimālo maisu skaitu), un precīzs izvešanai nepieciešamo maisu skaits kļūst zināms tikai izvešanas laikā.
     3. Ja DIO un/vai Pārvadātājs nesaņem informāciju no Iepakojuma savākšanas vietas pārstāvja saskaņā ar Līguma 4.5.1. punktu sakarā ar to, ka nav izdevies sazināties ar Iepakojuma savākšanas vietas pārstāvi vai šis pārstāvis nav sniedzis nepieciešamo informāciju vai sniedzis būtiski nepareizu informāciju, DIO nodrošina, ka Pārvadātājs ierodas Iepakojuma savākšanas vietā Grafikā norādītajā laikā, paredz vietu transportlīdzeklī Depozīta iepakojuma izvešanai un paņem no Iepakojuma savākšanas vietas iepakojumu.
  2. Ja Iepakojuma savākšanas vietā pieņemtā neplānoti lielā Vienreizlietojamā iepakojuma un Universālā iepakojuma skaita dēļ Depozīta iepakojums ir jāizved agrāk nekā Grafikā norādītajā laikā, Klientam ir tiesības iesniegt DIO (vai pēc DIO norādījuma Pārvadātājam) pieprasījumu par Depozīta iepakojuma neplānotu izvešanu, ja neplānoti ātrāk ir savākts minimālais maisu skaits, un DIO nodrošina, ka šādā gadījumā Depozīta iepakojums tiks izvests no Iepakojuma savākšanas vietas speciālajos izvešanas termiņos, kas norādīti Grafikā.
  3. Puses vienojas pielāgot Grafiku (t. i., tajā noteikto biežumu), ja Līguma 4.6. punktā norādītie gadījumi sistemātiski atkārtojas vai Grafikā norādītais izvešanas biežums kļūst nepietiekams (t. i., rodas nepieciešamība Depozīta iepakojumu izvest biežāk, nekā norādīts Grafikā).
  4. DIO ir jānodrošina, ka Pārvadātājs maisus ar stikla Depozīta iepakojumu un citu nepresēto Vienreizlietojamo iepakojumu transportē tādā veidā, lai Depozīta iepakojuma forma paliktu nemainīga.
  5. DIO ir jānodrošina, ka Pārvadātājs ievēro prasības, kas noteiktas teritorijā, kur darbojas Iepakojuma savākšanas vieta (tostarp, bet ne tikai, prasības attiecībā uz transportlīdzekļu iebraukšanu, uzturēšanos un pārvietošanos teritorijā, iekraušanas/izkraušanas kārtību u.tml.), par kuru Klients iepriekš, bet visos gadījumos ne vēlāk kā 10 (desmit) dienas iepriekš informē DIO un/vai Pārvadātāju un kuras Klients laiku pa laikam var mainīt vai papildināt, un kas cita starpā ietver šādas prasības:
     1. Pārvadātāja izmantotajiem transportlīdzekļiem jābūt atbilstīgā tehniskā kārtībā (tostarp tiem nedrīkst noplūst degviela un smērvielas), tīriem, jāatbilst higiēnas un Depozīta iepakojuma pārvadāšanas prasībām;
     2. Pārvadātājs ir atbildīgs par maisu ar Vienreizlietojamo iepakojumu un kastu ar Universālo iepakojumu iekraušanu transportlīdzeklī, kā paredzēts Līguma 4.10. punktā.
  6. Iekraušana transportlīdzekļos un izkraušana no tiem Iepakojuma savākšanas vietās notiek saskaņā ar šādu kārtību:
     1. ja pilnie vai tukšie Transportēšanas materiāli (**krava**) attiecīgi jāiekrauj vai jāizkrauj no/uz vietu, kas atrodas līdz 10 m no transportlīdzekļa (vilcēja) aizmugurējām durvīm, DIO nodrošina, ka Pārvadātājs kravu iekrauj transportlīdzeklī (vai izkrauj vajadzīgajā vietā) ar saviem spēkiem un uz savu atbildību;
     2. ja Pārvadātājam krava ir jāpaņem no vietas, kas atrodas tālāk par 10 m no transportlīdzekļa (vilcēja) aizmugurējām durvīm, Klients ar saviem spēkiem un uz savu atbildību izsniedz kravu iekraušanai transportlīdzeklī, t. i., atgādā līdz transportlīdzeklim, bet līdz transportlīdzeklim aizgādāto kravu iekrauj Pārvadātājs ar saviem spēkiem un uz savu atbildību;
     3. ja Pārvadātāja piegādātie Transportēšanas materiāli ir jāizkrauj vietā, kas atrodas tālāk par 10 m no transportlīdzekļa (vilcēja) aizmugurējām durvīm, DIO nodrošina, ka Pārvadātājs ar saviem spēkiem un uz savu atbildību izkrauj Transportēšanas materiālus, sakrauj tos blakus savam transportlīdzeklim, un par to nekavējoties paziņo Klientam, savukārt Klients ar saviem spēkiem un uz savu atbildību pieņem blakus transportlīdzeklim izkrautos Transportēšanas materiālus. Klients nav atbildīgs par tādu Transportēšanas materiālu zudumu vai bojāšanos, kuru izkraušanu Pārvadātājs nav paziņojis Klientam
     4. ja maisu un/vai kastu un/vai Transportēšanas materiālu iekraušanas/izkraušanas vieta, kas atrodas attālumā līdz 10 m, ir aizņemta (t. i., šajā vietā tiek iekrautas/izkrautas preces no cita transportlīdzekļa), Pārvadātājs nogaida, kamēr vieta atbrīvosies. Ja vieta neatbrīvojas 30 (trīsdesmit) minūšu laikā pēc Pārvadātāja ierašanās, iekraušana/izkraušana notiek saskaņā ar Līguma 4.10.2. un/vai 4.10.3. punkta noteikumiem (t.i., tālāk par 10 m).
  7. Pārvadātājs ir atbildīgs par maisu ar Vienreizlietojamo iepakojumu un/vai kastu ar Universālo iepakojumu atbilstības pārbaudi Rokasgrāmatā noteiktajām prasībām, ciktāl tas vizuāli iespējams maisu un/vai kastu iekraušanas laikā, un attiecīgi tam ir tiesības un atbildība atteikties pieņemt maisus un/vai kastes ar nepareizi iepakotu un/vai sašķirotu Depozīta iepakojumu:
     1. bojātus un/vai atvērtus maisus, kā arī maisus, kas nav noslēgti un/vai ir noslēgti pārāk vāji, ka ir iespējama to atvēršanās transportēšanas laikā, kā arī pārpildītus maisus, kas var atvērties transportēšanas laikā;
     2. maisus bez uzlīmēm;
     3. maisus, kas piepildīti ar dažāda veida (pēc ražošanas materiāla) Depozīta iepakojumiem, ja tas ir vizuāli redzams (piemēram, Vienreizlietojamais stikla iepakojums vienā maisā kopā ar PET iepakojumu u. tml.);
     4. maisus, kuros vizuāli redzams ievērojams daudzums saplīsuša stikla Depozīta iepakojuma;
     5. kastes nav pilnas ar stikla pudelēm, un/vai tajās acīmredzami ir dažāda materiāla pudeles, un/vai tajās acīmredzami ir dažāda izmēra stikla pudeles.

1. **NOSACĪJUMI DEPOZĪTA IEPAKOJUMA PIEŅEMŠANAI** 
   1. DIO ir tiesības nemaksāt Klientam Depozīta maksu par Prasībām neatbilstīgiem iepakojumiem, un tas apņemas par saviem līdzekļiem sakārtot šādus iepakojumus tiesību aktos noteiktajā kārtībā, ja Pārvadātājs tos ir pieņēmis no Klienta, neņemot vērā Līguma 4.11. punktā noteiktās prasības.
   2. Ja Klients nodod DIO Depozīta iepakojumu, kas ir dzēsts no Reģistra, DIO apņemas pieņemt šādus iepakojumus ar tādiem pašiem noteikumiem kā Reģistrā reģistrētais Depozīta iepakojums tikai tad, ja Klients ir nodevis Pārvadātājam šādus iepakojumus tuvākajā Grafikā norādītajā termiņā (t. i., pirmajā izvešanā) pēc attiecīgā Depozīta iepakojuma dzēšanas no Reģistra.
   3. Ja Klienta vainas dēļ no Reģistra dzēstais Depozīta iepakojums DIO nodots pēc tā dzēšanas dienas no Reģistra un/vai šāds iepakojums tiek nodots Pārvadātājam vēlāk, nekā noteikts Līguma 5.2. punktā, DIO ir tiesības uzskatīt šādu iepakojumu par Prasībām neatbilstošu iepakojumu un attiecībā uz to piemērot Līguma noteikumus par Prasībām neatbilstošu iepakojumu.
2. **IEPAKOJUMA UZSKAITĪŠANA UN IDENTIFICĒŠANA** 
   1. Depozīta iepakojuma uzskaite un identificēšana notiek Šķirošanas centrā un iegūtos datus DIO izmanto, lai aprēķinātu Klientam pienākošos maksājumus. DIO glabā šos datus vismaz 12 (divpadsmit) mēnešus. Klientam ir tiesības ar datiem iepazīties, kā paredzēts Līguma 2.5. punktā.
   2. Ja Šķirošanas centrā atklājas, ka Vienreizlietojamo iepakojumu nevar automatizētā veidā saskaitīt un/vai identificēt, DIO nodrošina, ka šāds iepakojums tiek atkārtoti pārskaitīts un/vai identificēts, tostarp manuālā veidā (vizuāli apskatot Depozīta iepakojumu), ja tas ir praktiski/tehnoloģiski iespējams.

Nepresētais Vienreizlietojamais iepakojums, kuru nav iespējams saskaitīt un/vai identificēt Šķirošanas centrā, tiek uzskatīts par Prasībām neatbilstošu iepakojumu.

* 1. Šķirošanas centrā DIO pārliecinās, ka nodotajās Universālā iepakojuma kastēs tiešām atrodas Universālais iepakojums (konkrētas formas stikla pudeles) un tas nav acīmredzami bojāts. Klients nav atbildīgs par Universālā iepakojuma bojājumiem, kas radušies pēc tā nodošanas Pārvadātājam.

Iepakojums, kurš neatbilst minētajām prasībām, tiek uzskatīts par Prasībām neatbilstošu iepakojumu.

* 1. Ja Pārvadātājs DIO nepiegādā visus Līguma 4.1. punkta kārtībā nodotos maisus/kastes ar Depozīta iepakojumu, kas norādīti nodošanas aktā, vai maisi, kastes vai pats Depozīta iepakojums, ko Pārvadātājs nodod DIO, ir sabojāts tā, ka Depozīta iepakojumu Šķirošanas centrā nevar identificēt un/vai saskaitīt, kā arī nevar aprēķināt Depozīta maksu, DIO Depozīta maksas vietā maksā Klientam par katru šādu maisu turpmāk norādīto summu:
     1. par Vienreizlietojamo stikla iepakojumu maisu – EUR 3(eiro eiro);
     2. par PET Depozīta iepakojuma maisu – EUR 15 (piecpadsmit eiro);
     3. par metāla Depozīta iepakojuma maisu – EUR 25 (divdesmit pieci eiro);
     4. par Universālā iepakojuma kasti – EUR 6 ( seši eiro ).
  2. Puses pārskata 6.4. punktā noteiktās summas, ja mainās Depozīta maksa vai Universālā iepakojuma Transportēšanas iepakojuma (palešu un kastu) cena.

1. **DEPOZĪTA MAKSAS SAMAKSAS NOTEIKUMI UN KĀRTĪBA**
   1. DIO maksā Klientam Depozīta maksu par katru Depozīta iepakojuma vienību, kas atbilst šādiem noteikumiem:
      1. DIO to ir pieņēmis un saskaitījis Šķirošanas centrā saskaņā ar šī Līguma noteikumiem un kārtību;
      2. tas nav Prasībām neatbilstošs iepakojums.
   2. Ja mainās normatīvie akti par piemērojamo Depozīta maksu, Puses vienojas par kārtību Depozīta maksas samaksai.
   3. Ikmēneša Depozīta maksas un kompensācijas par saplīsušo stikla iepakojumu summa (turpmāk šajā punktā norādītās summas kopā sauktas par **„kopējo mēneša maksu”**), kas DIO jāmaksā Klientam, tiek aprēķināta šādi:
      1. par Vienreizlietojamo iepakojumu (izņemot Vienreizlietojamo stikla iepakojumu) un Universālo iepakojumu – Depozīta maksa reizināta ar iepakojuma vienību skaitu, kas iepriekšējā kalendārajā mēnesī ir saskaitīts un identificēts Šķirošanas centrā;
      2. Par Vienreizlietojamo stikla iepakojumu:
         1. Depozīta maksa reizināta ar iepakojuma vienību skaitu, kas iepriekšējā kalendārajā mēnesī saskaitīts un identificēts Šķirošanas centrā, un
         2. pieskaitot kompensāciju par saplīsušo Vienreizlietojamo stikla iepakojumu vai citiem bojājumiem, kuru dēļ to nav iespējams identificēt saskaņā ar Līguma 6.2. punkta noteikumiem, ko aprēķina pēc šādas formulas:

**K = Už \*R \* Ps**

kur

K – ikmēneša atlīdzība par attiecīgā Vienreizlietojamā stikla iepakojuma saplīšanu vai citiem bojājumiem, kuru dēļ to nav iespējams identificēt saskaņā ar Līguma 6.2. punkta noteikumiem;

Už– Depozīta maksa, ko piemēro attiecīgajam Vienreizlietojamam stikla iepakojumam;

R – Vienreizlietojamā stikla iepakojuma saplīšanas vai citu bojājumu, kuru dēļ to nav iespējams identificēt saskaņā ar Līguma 6.2. punkta noteikumiem, procents, kas norādīts Līguma 2. pielikumā;

Ps– attiecīgo Vienreizlietojamo stikla iepakojumu skaits (vienībās), kas iepriekšējā kalendārajā mēnesī saskaitīts un identificēts Šķirošanas centrā (izņemot Prasībām neatbilstošo iepakojumu).

* 1. Vienreizlietojamā stikla iepakojuma saplīšanas procentu (2. pielikums) var pārskatīt ne biežāk kā reizi kalendārajā gadā (turpmāk – **Pārskatīšana**). Ja pastāv saplīšanas procenta izmaiņu pamats, DIO par to nekavējoties paziņo Klientam.
  2. DIO Līguma 7.6. punktā noteiktajos termiņos sagatavo un iesniedz Klientam mēneša pārskatu par iepriekšējo kalendāra mēnesi, kurā norāda šādu informāciju (turpmāk – **Mēneša pārskats**):
     1. Kopējās mēneša maksas aprēķins;
     2. Depozīta maksas summu, kā arī pieņemtā Depozīta iepakojuma skaits pārskata periodā - Vienreizlietojamais iepakojums un Universālais iepakojums atbilstoši Iepakojuma savākšanas vietai;
     3. iepakojumu skaits, kas pārskata periodā atzīti par Prasībām neatbilstošiem iepakojumiem (vienībās un procentos (attiecībā uz Vienreizlietojamo stikla iepakojumu)),
     4. Līguma 6.4. punktā norādīto maisu/kastu skaitu;
     5. konkrētajā periodā DIO piegādāto un DIO nodoto Universālā iepakojuma Transportēšanas materiālu – kastu un palešu – skaits un atbilstošie maksājumi, kuri DIO vai Klientam jāveic saskaņā ar Līguma 3.pielikumu.
  3. DIO iesniedz Klientam Mēneša pārskatu līdz sekojošā kalendārā mēneša 7. (septītajam) datumam.
     1. Pamatojoties uz Mēneša pārskatu, Klients (ja vien Puses atsevišķi nevienojas, ka DIO kopā ar Mēneša pārskatu iesniedz arī debeta faktūrrēķinu) 7 (septiņu) dienu laikā sagatavo un iesniedz DIO rēķinu par Depozīta maksas un kompensācijas par saplīsušo  Vienreizlietojamo stikla iepakojumu summu, kā arī par Klienta piegādātajiem DIO Universālā iepakojuma Transportēšanas materiāliem (kastes un paletes), atskaitot maksu par no DIO saņemtajiem Universālā iepakojuma Transportēšanas materiāliem saskaņā ar 3. pielikuma 5. punktā noteikto,  kuru DIO apņemas samaksāt ne vēlāk kā līdz sekojošā kalendārā mēneša 25. (divdesmit piektajam) datumam. Mēneša pārskata neiesniegšana vai novēlota iesniegšana kāda cita, ne Klienta vainas dēļ nepagarina rēķina apmaksas termiņu un neatbrīvo DIO no atbildības par šī termiņa neievērošanu.
     2. Ja DIO neiesniedz Mēneša pārskatu līdz sekojošā mēneša 15. (piecpadsmitajam) datumam, Klientam ir tiesības (šo tiesību neizmantošana neatbrīvo DIO no pienākuma iesniegt mēneša pārskatu, nepagarina rēķina apmaksas termiņu un neatbrīvo DIO no atbildības par iepriekšminētā termiņa kavējumu) iesniegt DIO rēķinu par attiecīgā kalendārā mēneša pārskata periodā pieņemto Depozīta iepakojuma vienību skaitu, atskaitot maksu par DIO piegādātajiem Universālā iepakojuma Transportēšanas materiāliem.
  4. Ja DIO iesniegtajā Mēneša pārskatā norādītie dati neatbilst Līguma 7.1., 7.3. vai 7.5. punkta noteikumiem, Klients par to nekavējoties informē DIO un viņam ir tiesības lūgt DIO precizēt Mēneša pārskatu un samaksāt papildu Depozīta maksas, kuras DIO nav iekļāvis Mēneša pārskatā. Ja DIO piekrīt Klienta norādītajām Mēneša pārskata neprecizitātēm, tas ne vēlāk kā 3 (trīs) darba dienu laikā precizē mēneša pārskatu un, ja ir jāmaksā Depozīta maksas papildu summas, samaksā šo summu ne vēlāk kā līdz Līguma 7.6. punktā norādītajam termiņam (ja rēķins tiek saņemts no Klienta pēc Līguma 7.6. punktā norādītā termiņa beigām – 7 (septiņu) darba dienu laikā no attiecīgā rēķina, ko iesniedzis Klients, saņemšanas dienas).
  5. Visi Pušu maksājumi saskaņā ar Līgumu tiek veikti ar pārskaitījumu uz Puses norādīto norēķinu kontu. Par Puses saskaņā ar Līgumu veiktā maksājuma samaksas datumu uzskata dienu, kad visas summas pilnā apmērā ir ieskaitītas otras Puses kontā.
  6. Visus rēķinus šajā Līgumā noteikto maksājumu veikšanai Puses var sagatavot elektroniski un nosūtīt uz otras Puses elektroniskā pasta adresi, kas norādīta Līguma Pielikumā Nr.4. Šādā kārtībā elektroniski sagatavots un iesniegts rēķins ir derīgs bez paraksta un uzskatāms par saņemtu tā nosūtīšanas dienā.

1. **PUŠU ATBILDĪBA**
   1. Ja Puse nokavē Līgumā noteiktos norēķinu termiņus, tā pēc otras Puses pieprasījuma maksā nokavējuma procentus 0,02 % (divas simtdaļas procenta) apmērā no nesamaksātās summas par katru kavēto dienu, nepārsniedzot 10% no kavētās summas.
   2. Klients, ievērojot Līguma 3.10. punkta noteikumus, pēc DIO pieprasījuma maksā DIO līgumsodu par sekojošiem piederumiem, kas nav termiņā atdoti DIO vai sabojāti Klienta vainas dēļ, šādā apmērā:
      1. EUR 0,30 (trīsdesmit centi) par maisu;
      2. EUR0,08 (astoņi centi*)* par maisa noslēgšanas materiālu;
      3. EUR0,02 (divi centi) par uzlīmi;
      4. EUR 4 (četri eiro) par kasti;
      5. EUR 8 (astoņi eiro) par paleti;
   3. Šajā Līgumā paredzēto līgumsodu, nokavējuma procentus un/vai kompensācijas viena Puse samaksā otrai Pusei 14 (četrpadsmit) dienu laikā no dienas, kad saņemts attiecīgās Puses rakstisks pieprasījums samaksāt līgumsodu, nokavējuma procentus un/vai kompensācijas.
   4. Līgumsoda, nokavējuma procentu, kompensācijas vai cita veida sankciju samaksa neatbrīvo Puses no savu saistību izpildes, izņemot Līguma 8.2. un 8.3. punktā noteikto līgumsodu.
   5. Par otrai Pusei nodarītajiem zaudējumiem, kas radušies neizpildot Līguma noteikumus jeb nepilnīgi tos izpildot vai radot cita veida zaudējumus, vainīgā Puse atlīdzina nodarītos zaudējumus. Zaudējumu segšāna neatbrīvo Puses no Līguma saistību izpildes pienākuma.
2. **LĪGUMA SPĒKĀ ESAMĪBA, GROZĪŠANA UN IZBEIGŠANA** 
   1. Līgums stājas spēkā, kad to ir parakstījušas abas Puses.
   2. Rokasgrāmata, Līguma pielikumi un saistītie grozījumi ir Līguma neatņemama daļa. Pusēm ir jāievēro Rokasgrāmatas aktuālā redakcija.
   3. DIO ir tiesības vienpusēji grozīt Rokasgrāmatu un 2. pielikumu (t. i., Vienreizlietojamā stikla iepakojuma saplīšanas procentuālo daļu (procentuālo daļu var grozīt tikai saskaņā ar Līguma 7.4. punkta noteikumiem), par to paziņojot Klientam pa e-pastu vai citā rakstiskā veidā 1 (vienu) mēnesi iepriekš.
   4. DIO ir tiesības vienpusēji grozīt Rokasgrāmatu, ja izmaiņas nosaka normatīvie akti vai Depozīta sistēmas darbību uzraugošās valsts iestādes. Lai laicīgi ieviestu šīs izmaiņas, DIO ir tiesības vienpusēji grozīt un/vai papildināt Rokasgrāmatu, neievērojot Līguma 9.3. punktā noteikto iepriekšējas paziņošanas termiņu Klientam; šajā gadījumā DIO ir pēc iespējas ātrāk jāinformē Klients par izmaiņām.
   5. Reaģējot uz tirgus izmaiņām, DIO ir tiesības vienpusēji grozīt 8.2. punktā norādīto līgumsodu apmērus, par to paziņojot Klientam 30 (trīsdesmit) dienas iepriekš.
   6. Līgumu var izbeigt jebkurā laikā, abām Pusēm par to rakstiski vienojoties.
   7. DIO ir tiesības vienpusēji izbeigt Līgumu, ja Klients ir pieļāvis būtisku Līguma pārkāpumu un nav to novērsis 30 (trīsdesmit) dienu laikā no DIO brīdinājuma saņemšanas. Klients ir būtiski pārkāpis Līgumu, piemēram, gadījumā, kad Klients ir pārkāpis Līguma 13.5.punkta noteikumu.
   8. Jebkurai Pusei ir tiesības vienpusēji izbeigt Līgumu, ja DIO zaudē tiesības veikt Depozīta sistēmas operatora funkcijas.
   9. Klientam ir tiesības vienpusēji izbeigt Līgumu, par to paziņojot DIO 30 (trīsdesmit) dienas iepriekš, ja DIO pieļauj būtisku Līguma pārkāpumu. Puses vienojas uzskatīt, ka cita starpā DIO ir pieļāvis būtisku Līguma pārkāpumu, ja DIO Līgumā noteiktajā kārtībā un termiņos nepilda savas maksājumu saistības saskaņā ar Līgumu un pēc Klienta rakstiska paziņojuma saņemšanas neizlabo pārkāpumu (t. i., nesamaksā Klientam Līgumā noteiktos maksājumus) 30 (trīsdesmit) dienu laikā no brīdinājuma saņemšanas, un/vai nenodrošina sistemātisku un regulāru Depozīta iepakojuma izvešanu no Iepakojuma savākšanas vietām un pēc Klienta rakstiska paziņojuma saņemšanas neizlabo pārkāpumu 30 (trīsdesmit) dienu laikā no brīdinājuma saņemšanas.
   10. Klientam ir tiesības izbeigt Līgumu, brīdinot DIO 30 (trīsdesmit) dienas iepriekš, ja Iepakojuma savākšanas vietā/s Depozīta iepakojuma pieņemšana nav jānodrošina atbilstoši spēkā esošajiem normatīvajiem aktiem.
   11. Līguma 9.7.–9.10. punktā norādītajos gadījumos Līgums tiek uzskatīts par izbeigtu pēc tam, kad saņemts Puses, kas izbeidz Līgumu, paziņojums par Līguma izbeigšanu, izņemot gadījumu, kad paziņojumā par izbeigšanu ir norādīts vēlāks datums.
3. **LĪGUMA IZBEIGŠANAS SEKAS**
   1. Līguma izbeigšana neatbrīvo Puses no Līgumā paredzēto saistību izpildes attiecībā uz Depozīta iepakojumiem, kurus DIO ir pieņēmis no Klienta.
   2. 5 (piecu) darba dienu laikā no Līguma izbeigšanas dienas DIO izved no Iepakojuma savākšanas vietām visus Transportēšanas materiālus un/vai citu mantu, ko DIO nodevis Klientam bez maksas lietošanai.
   3. Izbeidzot Līgumu, paliek spēkā tajā noteiktais norēķinu (Depozīta maksas samaksa), līgumsodu, nokavējuma procentu un kompensācijas samaksas pienākums, kā arī Puses izpilda visas no Līguma izrietošās saistības, kas radušās līdz Līguma izbeigšanai, ievērojot Līgumā noteikto.
4. **KONFIDENCIALITĀTE**
   1. Visa informācija un dati, ko Puse ieguvusi Līguma slēgšanas pārrunu un Līguma izpildes laikā, tostarp vēsturiskie dati, stratēģijas, plāni, nākotnes plāni, informācija, kas saistīta ar Depozīta iepakojumiem, mārketingu, pārdošanu, izplatīšanu un visa cita informācija, kas saistīta ar Pušu veikto darbību, jo īpaši informācija, kas ir sensitīva konkurences un/vai mārketinga aspektā (**„konfidenciālā informācija”**), ir konfidenciāla, un neviena no Pusēm nedrīkst izpaust konfidenciālo informāciju, kas attiecas uz otru Pusi, nevienai trešajai pusei bez otras Puses rakstiskas piekrišanas. Klientam*, inter alia,* ir konfidenciāli jāglabā visa informācija par Reģistrā reģistrēto Depozīta iepakojumu (produktiem), kurā iepakotos dzērienus Depozīta iepakotājs vēl nav laidis tirgū Latvijā un/vai ārvalstīs.
   2. Puses vienojas, ka DIO drīkst izmantot konfidenciālo informāciju, kas saistīta ar Klientu, tikai tādā gadījumā un tādā apmērā, cik tas ir tieši nepieciešams Līguma izpildei (tostarp saziņai ar Depozīta iepakotājiem un/vai trešajām personām, kuras DIO nolīdzis Līguma izpildei) un jebkurā gadījumā DIO ir atbildīgs Klientam par šādu trešo personu rīcību, kuras neievēro Līgumā paredzētos DIO pienākumus, kas saistīti ar Klienta konfidenciālo informāciju. DIO nedrīkst izmantot konfidenciālo informāciju citiem mērķiem, tostarp, lai gūtu labumu sev vai trešajām personām.
   3. Pārsūtot un/vai apmainoties ar konfidenciālu informāciju, kas nepieciešama Līguma izpildei, kā arī glabājot vai sistematizējot šo informāciju, Puses nodrošina, ka konfidenciālā informācija nav pieejama trešajām personām, jo īpaši Depozīta iepakotājiem un Klienta konkurentiem.
   4. Neatkarīgi no Līguma 11.1.–11.3. punkta noteikumiem Puse var izpaust konfidenciālu informāciju bez otras Puses rakstiskas piekrišanas:
      1. ja Pusei saskaņā ar Latvijas Republikas likumiem ir pienākums sniegt Konfidenciālu informāciju kompetentām valsts un/vai pašvaldību iestādēm, tostarp tiesām (Puse rakstiski informē otru Pusi par šādu konfidenciālās informācijas izpaušanu, norādot izpaustās konfidenciālās informācijas apjomu), vai
      2. ja konfidenciālā informācija tiek atklāta juristiem, finansistiem, revidentiem un/vai darbiniekiem, kuri pārstāv Pusi un kuriem informācija ir nepieciešama, lai pienācīgi veiktu Puses uzticētos pienākumus saistībā ar Līguma izpildi, ar nosacījumu, ka šādas personas ir uzņēmušās atbilstīgas saistības attiecībā uz konfidencialitāti;
      3. ciktāl jebkura konfidenciāla informācija kļūst publiski pieejama un/vai tiek atklāta jebkādā citā veidā, kas nav saistīts ar Puses saistību pārkāpšanu saskaņā ar Līguma 11. punkta noteikumiem.
   5. Ja Līguma izpildes laikā vai jebkurā gadījumā Pusei saskaņā ar Latvijas Republikas likumiem ir pienākums sniegt konfidenciālu informāciju valsts un/vai pašvaldību iestādēm vai jebkurai citai trešajai pusei, Puse veic visus nepieciešamos pasākumus un sniedz konfidenciālo informāciju tādā veidā, formātā un noteiktajā līmenī, kas atbilst minimālajām prasībām saskaņā ar piemērojamiem tiesību aktiem un kas vismazāk kaitē otras Puses uzņēmējdarbības un/vai konkurences interesēm tirgū. Šādā gadījumā Puses, sniedzot konfidenciālu informāciju, skaidri norāda, ka informācija ir konfidenciāla un ir komercnoslēpums *(konfidenciāli (komercnoslēpums)).*
   6. Līgumā noteiktās Pušu saistības attiecībā uz konfidenciālo informāciju Pusēm ir saistošas visu Līguma spēkā esamības laiku un 5 (piecus) gadus pēc Līguma izbeigšanās.
5. **PIEMĒROJAMIE LIKUMI, LĪGUMA IZTULKOŠANA UN STRĪDU IZŠĶIRŠANA**

12.1. Līgumam ir piemērojami un tas ir skaidrojams saskaņā ar Latvijas Republikā esošiem normatīvajiem aktiem.

* 1. Ja kāds no Līguma noteikumiem ir pretrunā piemērojamiem normatīvajiem aktiem vai kāda cita iemesla dēļ daļēji vai pilnībā zaudē spēku, tas neietekmē pārējos Līguma noteikumus. Šādā gadījumā Puses vienojas spēku zaudējušo noteikumu aizstāt ar juridiski spēkā esošu normu, kas pēc iespējas sniegtu līdzvērtīgu juridisko un ekonomisko rezultātu kā aizstātais noteikums.
  2. Strīdu gadījumā, skaidrojot Līgumu, vienmēr ņem vērā, ka:

12.3.1.DIO īsteno depozīta sistēmas operatora pienākumus, kas noteikti Iepakojuma likumā un tam pakārtotajos normatīvajos aktos, un tam ir jāievēro tiesību aktos noteiktās prasības, ko piemēro Depozīta sistēmas organizēšanai;

12.3.2.saskaņā ar tiesību aktu prasībām DIO visiem depozīta iepakotājiem, kā arī Klientiem ir jāsniedz pakalpojumi uz vienlīdzīgiem noteikumiem.

* 1. Jebkurus strīdus, kas izriet vai ir saistīti ar Līgumu, Puses izšķir sarunu ceļā. Ja Pusēm neizdodas strīdu izšķirt sarunu ceļā, strīdu izšķir Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.

1. **CITI NOTEIKUMI**
   1. Visas Līgumā un tā pielikumos, tostarp Rokasgrāmatā, norādītās cenas, tarifi un citas naudas summas ir norādītas bez pievienotās vērtības nodokļa (izņemot, ja pie konkrētās summas ir skaidri norādīts, ka tajā ir iekļauts pievienotās vērtības nodoklis). Pievienotās vērtības nodoklis, kas aprēķināts saskaņā ar piemērojamiem tiesību aktiem, tiks pieskaitīts summām, kas jāmaksā saskaņā ar Līgumu.
   2. Visi paziņojumi, piekrišanas, brīdinājumi, pretenzijas un cita sarakste, kas saistīta ar Līgumu un/vai strīdiem, kas izriet no Līguma (**„paziņojumi”**), tiek uzskatīti par pienācīgi iesniegtiem Pusei, ja paziņojums iesniegts personīgi pret parakstu, vai parakstīts ar drošu elektronisko parakstu un nosūtīts uz Puses norādīto e-pasta adresi.
   3. Puses vienojas, ka tiks uzskatīts, ka viena Puse ir saņēmusi otras Puses paziņojumus: iesniegšanas dienā, ja tie tiek iesniegti ar parakstu; nākamajā darba dienā pēc iesniegšanas, ja paziņojums tiek nosūtīts pa e-pastu.
   4. Pusēm ir nekavējoties, bet ne vēlāk kā 5 darba dienu laikā, rakstiski jāpaziņo otrai Pusei par visām izmaiņām to rekvizītos (atrašanās vietas (gan juridiskajā, gan faktiskajā) adresē, faksa, tālruņa numuros, bankas kontos, bankas kodos, saistībā ar atbildīgajām personām u. c.), kas norādīti Līgumā (tostarp tā pielikumos) vai par izmaiņām, kas radušās vēlāk. Līdz rakstiska paziņojuma saņemšanas dienai visas saistības un darbības, kas veiktas saskaņā ar Pušu līdz tam zināmo informāciju, tiek uzskatītas par pienācīgi izpildītām.
   5. Pusei nav tiesību nodot visas vai daļu no savām Līgumā noteiktajām tiesībām un/vai pienākumiem bez otras Puses iepriekšējas rakstiskas piekrišanas, izņemot maksātspējas un/vai reorganizācijas gadījumā. Līgums un tajā noteiktās tiesības un pienākumi ir saistoši Puses tiesību un/vai pienākumu pārņēmējiem. Ja Puse Līguma izpildei ir nolīgusi trešās personas, šāda Puses rīcība netiek uzskatīta par Līgumā noteikto tās tiesību un/vai pienākumu nodošanu šī Līguma punkta izpratnē.
   6. Līgums atspoguļo Pušu galīgo vienošanos par Līguma priekšmetu un aizstāj visas iepriekšējās Pušu vienošanās un saraksti par Līguma priekšmetu.
   7. Līgums ir sagatavots latviešu valodā, parakstīts ar drosu elektronisko parakstu un satur laika zīmogu. Līgums sagatavots uz 24 (divdesmit četrām lapām) un tam Līguma noslēgšanas brīdī pievienoti šādi pielikumi:
      * 1. 1.pielikums “Informācija par klienta iepakojuma savākšanas vietām” uz 2 lpp.;
      1. 2.pielikums “Vienreizlietojamā stikla depozīta iepakojuma saplīšanas procentuālā daļa” uz 1 lpp;

13.7.3. 3.pielikums “Universālā iepakojuma transportēšanas materiālu aprite” uz 2 lpp.;

* + 1. 4.pielikums “Pušu kontakti” uz 1lpp.

1. **PUŠU PARAKSTI UN REKVIZĪTI.**

|  |  |
| --- | --- |
| **DIO:** | **KLIENTS:** |
| **SIA “Depozīta Iepakojuma Operators”** | Click or tap here to enter text. |
| Adrese korespondencei: Granīta iela 27, Acone, Salaspils pagasts, Salaspils novads, LV-2119 | Adrese: Click or tap here to enter text. |
| Juridiskās personas reģ. Nr.: 44103146177 | Juridiskās personas reģistrācijas Nr. Click or tap here to enter text. |
| PVN maksātāja reģistrācijas Nr.:LV44103146177 | PVN maksātāja reģistrācijas Nr. Click or tap here to enter text. |
| Norēķinu konts: LV95UNLA0055001733525 | Norēķinu konts: Click or tap here to enter text. |
| Banka: SEB banka | Banka: Click or tap here to enter text. |
| Tālrunis  E-pasts: [tirgotajs@dio.lv](mailto:tirgotajs@dio.lv) | Tālrunis: Click or tap here to enter text.  Fakss: Click or tap here to enter text.  E-pasts: Click or tap here to enter text. |
| ko pārstāv Gatis Galejs | Pārstāv Click or tap here to enter text. |
|  |  |
|  |  |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(paraksts)*  Z. V. | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(paraksts)*  Z. V. |

**202**2**.gada** [*ierakstīt mēnesi un datumu*]**LĪGUMS**

**1.PIELIKUMS**

**Līgumam par depozīta iepakojuma pieņemšanu no Klienta**

**INFORMĀCIJA PAR KLIENTA IEPAKOJUMA SAVĀKŠANAS VIETĀM**

**KLIENTS:**

|  |  |  |
| --- | --- | --- |
| **Juridiskās personas pilns nosaukums** | [*ierakstīt juridiskās personas pilnu nosaukumu*] | |
| **Veikala / tirdzniecības tīkla zīmols** | [*ierakstīt veikala/tirdzniecības tīkla zīmolu*] | |
| **Juridiskas personas reģ. Nr.** | [*ierakstīt reģistrācijas numuru*] | |
| **Adrese** | [*ierakstīt adresi*] | |
| **Pārstāvja vārds, uzvārds un amats:** | [*ierakstīt pārstāvja vārdu, uzvārdu un amatu*] | |
| **Pārstāvja kontaktinformācija:** | **Tālr.:** [*ierakstīt tālruņa numuru*] | **E-pasts:** [*ierakstīt e-pasta adresi*] |

Izpildot starp DIO un Klienta 2022.gada [*ierakstīt mēnesi un datumu*] noslēgto līgumu par sadarbību depozīta sistēmā un Depozīta iepakojumu savākšanu no Klienta;

|  |  |  |  |  |
| --- | --- | --- | --- | --- |
| **Nr. p. k.** | **Iepakojuma savākšanas vietas nosaukums** | **Iepakojuma savākšanas vietas adrese** | **Iepakojuma savākšanas vietas darba laiks** | **Klienta atbildīgā persona un tās kontaktinformācija (tālrunis, e-pasts)** |
| Nr. p. k. | [*ierakstīt tirdzniecības vietas nosaukumu*] | [*ierakstīt veikala adresi*] | [*ierakstīt veikala darba laiku*] | [*ierakstīt atbildīgās personas vārdu, uzvārdu*], [*ierakstīt tālruņa numuru un e-pasta adresi*] |
| Nr. p. k. | [*ierakstīt tirdzniecības vietas nosaukumu*] | [*ierakstīt veikala adresi*] | [*ierakstīt veikala darba laiku*] | [*ierakstīt atbildīgās personas vārdu, uzvārdu*], [*ierakstīt tālruņa numuru un e-pasta adresi*] |
| Nr. p. k. | [*ierakstīt tirdzniecības vietas nosaukumu*] | [*ierakstīt veikala adresi*] | [*ierakstīt veikala darba laiku*] | [*ierakstīt atbildīgās personas vārdu, uzvārdu*], [*ierakstīt tālruņa numuru un e-pasta adresi*] |
| Nr. p. k. | [*ierakstīt tirdzniecības vietas nosaukumu*] | [*ierakstīt veikala adresi*] | [*ierakstīt veikala darba laiku*] | [*ierakstīt atbildīgās personas vārdu, uzvārdu*], [*ierakstīt tālruņa numuru un e-pasta adresi*] |

Klients apņemas ne vēlāk kā 5 (piecas) kalendāra dienas iepriekš informēt DIO par jebkurām izmaiņām iepriekš minētajā informācijā par Iepakojuma savākšanas vietu (tostarp, bet ne tikai par plānoto Iepakojuma savākšanas vietas slēgšanu, ieskaitot īslaicīgu slēgšanu (piemēram, remontdarbu dēļ), kontaktpersonas un/vai tās kontaktinformācijas maiņu u. c.).

**Pušu paraksti**

**DIO** vārdā: **Klienta** vārdā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gatis Galejs [*ierakstīt vārdu, uzvārdu*]

**202**2**.gada** [*ierakstīt mēnesi un datumu*] **LĪGUMS**

**2.PIELIKUMS**

**Līgumam par depozīta iepakojuma pieņemšanu no Klienta**

**VIENREIZLIETOJAMĀ STIKLA DEPOZĪTA IEPAKOJUMA SAPLĪŠANAS PROCENTUĀLĀ DAĻA**

1. **No Iepakojuma savākšanas vietas savāktā Depozīta iepakojumu saplīšanas procents:**
   1. Vienreizlietojamā stikla iepakojuma saplīšanas procents (R) – 1,5 %.

**Pušu paraksti**

**DIO** vārdā: **Klienta** vārdā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gatis Galejs [*ierakstīt vārdu, uzvārdu*]

**202**2**.gada** [*ierakstīt mēnesi un datumu*] **LĪGUMS**

**3.PIELIKUMS**

**Līgumam par depozīta iepakojuma pieņemšanu no Klienta**

**UNIVERSĀLĀ IEPAKOJUMA TRANSPORTĒŠANAS MATERIĀLU APRITE**

1. Depozīta sistēmas apritē atradīsies universāla tipa atkārtoti uzpildāmās pudeles (**Universālais iepakojums**), kurām DIO nodrošinās pieņemšanu, uzskaiti un to nodošanu depozīta iepakotājiem (ražotājiem), kuri savukārt nodrošinās to atkārtotu lietošanu.
2. Universālā iepakojuma aprite notiks pēc sekojošas shēmas:

Depozīta iepakotājs realizē dzērienus Klientam 🡪 Klients, kas sniedz ēdināšanas, viesmīlības, telpu izīrēšanas, konferenču organizēšanas vai veic cita veida darbību kā rezultātā tā rīcībā nonāk Universālais iepakojums 🡪 Klients veic pudeļu šķirošanu pa veidiem, atdalot Universālo iepakojumu no citiem stikla Depozīta iepakojuma veidiem 🡪 Universālo iepakojumu ievieto standarta kastēs 🡪 DIO organizē pilno kastu pieņemšanu un transportu uz Šķirošanas centru

1. Līdztekus dzērieniem Universālajā iepakojumā no Depozīta iepakotāja pie Klienta nonāks arī tā Transportēšanas materiāli, t.i. standarta kastes un paletes, kuras atbildīs sekojošiem parametriem:
   1. Paletes – izmērs 1200x800x144mm, EUR tips; (palešu kvalitāte atbilst ECR standartiem)
   2. Kastes – izmērs 400x300x2900mm, plastmasas kaste, 20 pudeļu ietilpība.

|  |
| --- |
| **Piezīme:** Šos Transportēšanas materiālus drīkst izmantot tikai Universālā iepakojuma uzglabāšanai un transportēšanai (Līguma 1.13. un 3.9. punkts)! |

1. Universālā iepakojuma Transportēšanas materiālu (kastu un palešu) aprite notiks sekojoši:

Depozīta iepakotājs piegādā dzērienus Klientam kastēs (paralēli preces cenai ir norādīta Transportēšanas materiālu cena) 🡪 Klients, kas sniedz ēdināšanas, viesmīlības, telpu izīrēšanas, konferenču organizēšanas vai vai veic cita veida darbību kā rezultātā tā rīcībā nonāk Universālais iepakojums 🡪 Klients Universālo iepakojumu ievieto standarta kastēs 🡪 Klients noformē pavaddokumentu, kurā norāda Transportēšanas materiālu skaitu un vērtību 🡪 DIO pieņem Universālo iepakojumu un Transportēšanas materiālus atbilstoši 5.punktā norādītajai vērtībai 🡪 DIO nodod Universālo iepakojumu un Transportēšanas materiālus, atbilstoši to vērtībai, Depozīta iepakotājam

1. Mēneša pārskatā DIO norādīs kastu un palešu skaitu, kas pārskata periodā saņemtas no Klienta un/vai kuras DIO piegādājis Klientam. Gadījumā, ja DIO piegādāto/saņemto kastu/palešu skaits pārskata periodā nebūs vienāds, starpībai tiks aprēķināta maksājamā vērtība, balstoties uz sekojošām cenām:

* EUR 8 (astoņi eiro) par vienu paleti;
* EUR 4 (četri eiro) par vienu kasti.

Puse, kura pārskata periodā būs piegādājusi vairāk kastu un/vai palešu, saņems apmaksu no otras Puses par pārsniegto palešu un/vai kastu skaitu.

1. Ja konstatēts, ka Universālā iepakojuma Transportēšanas materiāli ir bojāti, Puses neveiks apmaksu par bojātajiem Transportēšanas materiāliem (kastēm un paletēm). Bojājumu novērtēšanā DIO apņemas vadīties pēc ECR standartiem.
2. Reaģējot uz tirgus izmaiņām, DIO ir tiesības vienpusēji grozīt 5. punktā norādītās cenas, par to paziņojot Klientam 30 (trīsdesmit) dienas iepriekš.

**Pušu paraksti**

**DIO** vārdā: **Klienta** vārdā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gatis Galejs [*ierakstīt vārdu, uzvārdu*]

**2022.gada** [*ierakstīt mēnesi un datumu*] **LĪGUMS**

**4.PIELIKUMS**

**Līgumam par depozīta iepakojuma pieņemšanu no Klienta**

**Pušu kontakti**

1. DIO:

Pasta adrese: Granīta iela 27, Acone, Salaspils pagasts, Salaspils novads, LV-2119

Tālruņa numurs: +371 25613000

E-pasta adrese: tirgotajs@dio.lv

1. Klienta:

Pasta adrese: [*ierakstīt adresi*]

Tālruņa numurs: +371

E-pasta adrese: [*ierakstīt e-pasta adresi*]

**Pušu paraksti**

**DIO** vārdā: **Klienta** vārdā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Gatis Galejs [*ierakstīt vārdu, uzvārdu*]